ΓΡΑΠΤΗ ΕΡΩΤΗΣΗ E-3357/00

υποβολή: Sergio Berlato (UEN) προς την Επιτροπή

(27 Οκτωβρίου 2000)

Θέμα: Ενεργειακή κατάσταση: ανώμαλη φορολόγηση

Λαμβάνονταςπόψη ότι:

1. η διαδικασία ελευθέρωσης της αγοράς ηλεκτρικού, που άρχισε με το διάταγμα Bersani, δεν έχει ακόμη εφαρμοσθεί συγκεκριμένα λόγω μόνιμης έλλειψης προσφοράς γεγονός που είχε ως συνέπεια την αύξηση των τιμών για τον καταναλωτή.

2. το κόστος της ηλεκτρικής ενέργειας αυξήθηκε περισσότερο λόγω αύξησης της τιμής των πετρελαιοειδών"

3. το σύστημα κατέστη ακόμη πιο άκαμπτο από το γεγονός ότι το ήμισυ της ήδη ελλιπούς ικανότητας εισαγωγών επιφυλάχθηκε στις μακροπρόθεσμες συμβάσεις εισαγωγήςπέρ της Εnel που ήδηφίσταντο κατά την ημερομηνία έναρξης ισχύος της ελευθέρωσης και ότι το 2001, ηπόλοιπη ικανότητα εισαγωγών θα κατανεμηθεί μέσω ενός μηχανισμού διαγωνισμών που συνεπάγεται τον καθορισμό δικαιωμάτων, με επακόλουθη αύξηση της τιμής της εισαγόμενης ενέργειας"

4. η νέα δομή τιμών που καθιέρωσε η αρμόδια για την ενέργεια και το αέριο αρχή, προκάλεσε περαιτέρω αύξηση των δεσμευμένων τιμών"

5. η κατάσταση αυτή αλλοιώνει εκ των πραγμάτων τον ελεύθερο ανταγωνισμό, καθόσον πλήττει τις ιταλικές επιχειρήσεις που πρέπει ναφίστανται μεγαλύτερες δαπάνες σε σχέση με τις ανταγωνίστριες επιχειρήσεις άλλων ευρωπαϊκών χωρών, όπου αντίθετα, έχει ολοκληρωθεί πλήρως η διαδικασία ελευθέρωσης"

Μπορεί η Επιτροπή να γνωστοποιήσει εάν προτίθεται να παρέμβει για να επανεξισορροπήσει τη σημερινή κατάσταση προκειμένου να προστατευθεί η ανταγωνιστικότητα των ιταλικών επιχειρήσεων;

Απάντηση του κ. Monti εξ ονόματος της Επιτροπής

(6 Δεκεμβρίου 2000)

Η Επιτροπή παρακολουθεί με μεγάλη προσοχή την τρέχουσα διαδικασία ελευθέρωσης του τομέα ηλεκτρικής ενέργειας στην Ιταλία και συμμερίζεται τις ανησυχίες του αξιότιμου μέλους όσον αφορά την αύξηση της τιμής του ηλεκτρικού ρεύματος και τους κινδύνους που αυτό συνεπάγεται για την ανταγωνιστικότητα των ιταλικών επιχειρήσεων.

Σχετικά με τα προβλήματα προσφοράς στα οποία αναφέρεται το αξιότιμο μέλος ως μία από τις αιτίες που εξηγούν το αρκετάψηλό επίπεδο της τιμής για τους επιλέξιμους πελάτες, η δημιουργία μιας δομής ανταγωνιστικής της προσφοράς δεν μπορεί να είναι παρά μία βραδεία εξέλιξη που θα εξαρτηθεί πρωτίστως από την ανάπτυξη νεοεισερχόμενων στην αγορά πώλησης ηλεκτρικής ενέργειας, οι οποίοι θα είναι ικανοί να προσφέρουν εναλλακτική τιμή σε σχέση με την ENEL S.p.A., το πρώην μονοπώλιο. Οι κανόνες που περιέχονται στο διάταγμα Bersani (ΝΔ αριθ. 79 της 16ης Μαρτίου 1999) σχετικά με την πώληση παραγωγικών ικανοτήτων για συνολικά 15 000 MW, θα πρέπει να συμβάλουν στη διεύρυνση της προσφοράς, με την προϋπόθεση ότι θα τεθούν σε εφαρμογή ταχέως και με διαφάνεια.

Οι εισαγωγές ηλεκτρικής ενέργειας από το εξωτερικό θα μπορούσαν επίσης να αποτελέσουν πηγή ανταγωνιστικότητας, εάν δεν προσκρούσουν στο εμπόδιο των περιορισμένων ικανοτήτων διασύνδεση τις οποίες δικαιολογημένα επισημαίνει το αξιότιμο μέλος. Η Επιτροπή κίνησε μία διαδικασία ex officio (αυτεπάγγελτη) (COMP/E-3/37937) σχετικά με το πρόβλημα του αποθεματικού ικανοτήτων διασύνδεσης για τις μακροπρόθεσμες συμβάσεις εισαγωγών. Ηπόθεση αυτή τελείπό εξέταση και, επί του παρόντος, δεν είναι δυνατόν να γίνουν προβλέψεις σχετικά με τις εξελίξεις της. Εξάλλου, η Επιτροπή μελετά, με τους ευρωπαίους ρυθμιστές του ηλεκτρικού κλάδου, τους διάφορους μηχανισμούς χορήγησης ικανοτήτων διασύνδεσης προκειμένου να βρεθούν μη διακριτικές λύσεις, οι οποίες δεν θα θέτουν εμπόδια στο εμπόριο ηλεκτρικής ενέργειας μεταξύ των κρατών μελών και θα καταστήσουν δυνατή την αύξηση των ικανοτήτων διασύνδεσης. Οι μηχανισμοί πώλησης μέσω διαγωνισμών θα μπορούσαν,πό ορισμένες προϋποθέσεις, να ικανοποιήσουν τις απαιτήσεις αυτές, αν και συνεπάγονται αύξηση των τιμών του εισαγόμενου ηλεκτρικού ρεύματος.

Τέλος, όσον αφορά την αύξηση της τιμής των πετρελαιοειδών που το αξιότιμο μέλος αναφέρει ως μία από τις αιτίες τωνψηλών τιμών του ηλεκτρικού ρεύματος, η Επιτροπή παρακολούθησε με ανησυχία την εξέλιξη των τιμών των πετρελαιοειδών, συνέταξε ανακοίνωση σχετικά με τον πετρελαϊκό εφοδιασμό της Ένωσης(1) και καταρτίζει ένα έγγραφο για την ασφάλεια του εφοδιασμού σε ενέργεια.

Άλλωστε, η Επιτροπή συνεχίζει, σε συνεργασία με τις εθνικές αρχές ανταγωνισμού, να εφαρμόζει με τη δέουσα αυστηρότητα τους κανόνες του ανταγωνισμού στους τομείς της ενέργειας.

(1) COM(2000)631.